विष्णु जी यह मान्यता कि लघुकथा जीवन में होती है, ‘खद्दर की धोती’ लघुकथा उनकी इस मान्यता को चरितार्थ करती है। ‘दोस्ती’ लघुकथा हमारी पतनशील व्यवस्था के इस विदू्प को रेखांकित करती है कि विधायक और डाकू में अब कोई अन्तर नहीं रह गया है। यात्रियों से भरी बस को डाकुओं ने घेर लिया था। यात्रियों के पास जो कुछ भी था –बटुए, जेवर,घड़ियाँ, सूटकेसज सभी कुछ डाकुओं ने लूट लिया। इन यात्रियों में एक विधायक भी था सपलीक। जाते हुए डाकुओं के सरदार ने विधायक को चीजें लौटा दीं –पर्स, मणिमाला, ब्रीफकेस, सूटकेस सभी। एक सहयात्री ने अपनी व्यथ भूलकर जब विधायक से पूछा कि डाकुओं ने आपकी सब चीजें क्यों लौटा दीं, तो विधायक ने कहा, ‘उनका लीडर मेरा सहपाठी रहा है।’